
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3260 

20 Δεκεμβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση εφημέριων για τους ιατρούς του Αιγινητεί- 

ου Νοσοκομείου για το έτος 2014. 1 

Οργάνωση, εγκατάσταση, ανάπτυξη, επέκταση, συ¬ 
ντήρηση και λειτουργία του Εθνικού Παρατηρη¬ 
τηρίου Ηλεκτρομαγνητικών Πεδίων. 2 


ΑΠΟΦΑΣΕΙ Σ 

Αριθ. 2/108383/0022 (1) 


Έγκριση εφημέριων για τους ιατρούς του Αιγινητείου 
Νοσοκομείου για το έτος 2014. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ - ΥΓΕΙΑΣ 

Έχοντας υπόψη: 

1. Τις διατάξεις του Ν. 1397/1983 (ΦΕΚ 143/1983 τ.Α'), 
όπως ισχύει. 

2. Τις διατάξεις του άρθρου 45 του Ν.3205/2003 (ΦΕΚ 
297/2003 τ.Α'). 

3. Τις διατάξεις του άρθρου 88 του Ν.2071/1992 (ΦΕΚ 
123/1992 τ.Α'), όπως αντικαταστάθηκαν με τις διατά¬ 
ξεις της παρ. 4 του άρθρου 13 του Ν.3204/2003 (ΦΕΚ 
296/2003 τ.Α'). 

4. Τις διατάξεις της παραγράφου 8 του άρθρου 18 του 
Ν.2519/1997 (ΦΕΚ 165/1997 τ.Α'). 

5. Τις διατάξεις του άρθρου 20 του Ν.4024/2011 (ΦΕΚ 
226/τ.Α'/27.10.2011), όπως τροποποιήθηκε με τις διατάξεις 
του άρθρου 45 του Ν.4071/2012 (ΦΕΚ 85/11.4.2012, τ.Α'). 

6. Τις διατάξεις της υπ’ αριθ. 2/23523/0022/08.04.2009 
(ΦΕΚ 681/2009 τ.Β') απόφασης των Υπουργών Οικονομί¬ 
ας και Οικονομικών και Υγείας και Κοινωνικής Αλληλεγ¬ 
γύης «Εφημερίες γιατρών» (των Νοσοκομείων, Κέντρων 
Υγείας και Κέντρων Ψυχικής Υγείας της Α' Ζώνης). 

7. Την υπ’ αριθ. Υ4δ/Γ.Π.οικ.53080/23.05.2005 (ΦΕΚ 740/ 
2005 τ.Β') απόφαση του Υπουργού Υγείας και Κοινωνι¬ 
κής Αλληλεγγύης «Εναλλασσόμενη καθημερινή εφημε¬ 
ρία των νοσοκομείων λεκανοπεδίου Αττικής και άλλες 
ρυθμίσεις». 

8. Την υπ’ αριθ. Υ4β/10610/Φ2/1.9.1997 (ΦΕΚ 784/1997 
τ.Β') Τροποποίηση και συμπλήρωση Υπουργικής Από¬ 


φασης «Καθορισμού Εφημερίας Νοσοκομείων Περιοχής 
Αττικής». 

9. Το υπ’ αριθ. 298/31-07-2013 έγγραφο του Αιγινητείου 
Νοσοκομείου, με το οποίο κοινοποιείται η απόφαση 
της Εφορείας του Νοσοκομείου περί εγκρίσεως των 
εφημερίων του ιατρικού προσωπικού και βεβαιούται 
ότι δέχεται περιστατικά από όλα τα γεωγραφικά δι¬ 
αμερίσματα της χώρας, και ότι η Ψυχιατρική Κλινική 
έχει καθημερινή, όλο το χρόνο, επί 24ώρου βάσεως 
εφημερία και δέχεται απεριόριστα περιστατικά. Επίσης 
κάθε Κυριακή συμμετέχει στο πρόγραμμα εφημερίων 
του Υπουργείου Υγείας των Ψυχιατρικών Νοσοκομείων 
του Νομού Αττικής και επίσης λειτουργεί πρόγραμμα 
καταπολέμησης της ουσιοεξάρτησης (πρόγραμμα «Αθη- 
νά»), πρόγραμμα ψυχιατρικής αποκατάστασης κ.λ.π. Η 
Νευρολογική Κλινική του Νοσοκομείου συμμετέχει στο 
πρόγραμμα εφημερίων του Υπουργείου Υγείας και εφη¬ 
μερεύει κάθε 4η μέρα από κοινού με τα Νοσοκομεία 
«ΑΛΕΞΑΝΔΡΑ» και «ΑΡΕΤΑΙΕΙΟ». 

10. Το γεγονός ότι το ύψος της δαπάνης που προκα- 
λείται από την απόφαση αυτή για το οικονομικό έτος 
2014 ανέρχεται στο ποσό των τετρακοσίων χιλιάδων 
(400.000,00) ευρώ, για την κάλυψη της οποίας υφίσταται 
σχετική πρόβλεψη στον Προϋπολογισμό οικονομικού 
έτους 2014 στον ΚΑΕ 0261. 

11. Τις διατάξεις της υπ’ αριθ. Υ48/9.7.2012 απόφασης 
του Πρωθυπουργού «Καθορισμός αρμοδιοτήτων του 
Αναπληρωτή Υπουργού Οικονομικών Χρήστου Σταϊκού- 
ρα» (ΦΕΚ 2105/2012/τ.Β'). 

12. Το υπ’ αριθ. 11249/6-12-2013 έγγραφο του Αιγινητεί- 
ου Νοσοκομείου, με το οποίο βεβαιώνεται η δέσμευση 
πίστωσης για τον ΚΑΕ 0261 του εν λόγω Ιδρύματος, για 
το έτος 2014, αποφασίζουμε: 

Εγκρίνουμε για το χρονικό διάστημα από 01-01-2014 
έως 31-12-2014, μέσα στα όρια των πιστώσεων του προ¬ 
ϋπολογισμού έτους 2014, την καθιέρωση εργασίας με 
αμοιβή πέραν της υποχρεωτικής, στους ιατρούς του 
Αιγινητείου Νοσοκομείου, εφόσον συμμετέχουν στο 
πρόγραμμα εφημερίων (ετοιμότητας και ενεργών), ως 
ακολούθως: 

Α. Γενική Εφημερία: 

1) Ενεργείς εφημερίες: 

Δύο (2) Ψυχίατροι 

Δύο (2) Νευρολόγοι 

Ένας (1) Μικροβιολόγος 

Ένας (1) Καρδιολόγος 
Ένας (1) Παθολόγος 
2) Εφημερίες Ετοιμότητας: 

Δύο (2) Ψυχίατροι 
Δύο (2) Νευρολόγοι 
Ένας (1) Μικροβιολόγος 
Β. Καθημερινή εφημερία: 

1) Ενεργείς Εφημερίες: 

Δύο (2) Νευρολόγοι 
Ένας (1) Μικροβιολόγος 

2) Εφημερίες Ετοιμότητας: 

Ένας (1) Νευρολόγος 
Ένας (1) Μικροβιολόγος 

Η συνολική δαπάνη που προκαλείται από την απόφαση 
αυτή, η οποία θα βαρύνει τον προϋπολογισμό εξόδων 
οικονομικού έτους 2014, δεν μπορεί σε καμιά περίπτω¬ 
ση να υπερβεί σε ετήσια βάση το ύψος των ετήσιων 
πιστώσεων του προϋπολογισμού που έχουν γραφεί για 
την ως άνω αιτία, μη επιτρεπομένης της μεταβολής 
τους είτε με τροποποίηση του προϋπολογισμού είτε 
με χορήγηση συμπληρωματικών κονδυλίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 12 Δεκεμβρίου 2013 

οι υπουργοί 

ΑΝΑΠΛΗΡΩΤΗΣ ΠΑΙΔΕΙΑΣ ΚΑΙ 

ΥΠΟΥΡΓΟΣ ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΧΡΗΣΤΟΣ ΣΤΑΪΚΟΥΡΑΣ ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 

ΥΓΕΙΑΣ 

ΣΠΥΡΙΔΩΝ - ΑΔΩΝΙΣ ΓΕΩΡΓΙΑΔΗΣ 
-♦- 

Αριθ. οικ. 65977/974/Φγ61 (2) 

Οργάνωση, εγκατάσταση, ανάπτυξη, επέκταση, συντή¬ 
ρηση και λειτουργία του Εθνικού Παρατηρητηρίου 
Ηλεκτρομαγνητικών Πεδίων. 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ - 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - ΥΠΟΔΟΜΩΝ, 
ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις: 

α. Του άρθρου 22 του Ν. 4053/2012 «Ρύθμιση λειτουρ¬ 
γίας της ταχυδρομικής αγοράς, θεμάτων ηλεκτρονικών 
επικοινωνιών και άλλες διατάξεις» (ΦΕΚ 44/Α/7-3-2012). 

β. Του άρθρου 28 του Ν. 1733/1987 «Μεταφορά τεχνολο¬ 
γίας, εφευρέσεις, τεχνολογική καινοτομία και σύσταση 
Επιτροπής Ατομικής Ενέργειας» (ΦΕΚ 171 /Α/22-9-1987). 

γ. Της υπ' αριθ. 17176/14-11-1988 κοινής υπουργικής από¬ 
φασης των Υπουργών Οικονομικών και Βιομηχανίας, 
Ενέργειας και Τεχνολογίας «Αρμοδιότητες και λειτουρ¬ 
γία του Δ.Σ. της Ε.Ε.Α.Ε.» (ΦΕΚ 832/Β/15-11 -1988). 

δ. Του π.δ. 404/1993 «Οργανισμός της Ελληνικής 
Επιτροπής Ατομικής Ενέργειας (Ε.Ε.Α.Ε.)» (ΦΕΚ 173/Α/ 
5-10-1993). 

ε. Των άρθρων 4 και 30 παρ. 2, 3, 9 και 10 του Ν. 4070/ 
2012 «Ρυθμίσεις Ηλεκτρονικών Επικοινωνιών, Μετα¬ 
φορών, Δημοσίων Έργων και άλλες διατάξεις» (ΦΕΚ 
82/Α/10-4-2012). 

στ. Του άρθρου 5 της υπ’ αριθ. 53571/3839/1-9-2000 
κοινής υπουργικής απόφασης των Υπουργών Ανάπτυ¬ 


ξης, Περιβάλλοντος, Χωροταξίας και ΔημοσίωνΈργων, 
Υγείας και Πρόνοιας και Μεταφορών και Επικοινωνιών 
«Μέτρα Προφύλαξης του Κοινού από τη Λειτουργία Κε¬ 
ραιών εγκατεστημένων στη ξηρά» (ΦΕΚ 1105/Β/6-9-20 0 0). 

ζ. Της υπ’ αριθ. 2300 ΕΦΑ (493)/6-2-2008 κοινής υπουρ¬ 
γικής απόφασης των Υπουργών Ανάπτυξης και Μετα¬ 
φορών και Επικοινωνιών «Τρόπος διενέργειας των με¬ 
τρήσεων για την τήρηση των ορίων ασφαλούς έκθεσης 
του κοινού σε ηλεκτρομαγνητική ακτινοβολία από κάθε 
κεραία» (ΦΕΚ 346/Β/3-3-2008). 

η. Του π.δ. 118/2013 «Τροποποίηση του π.δ. 85/2012 (Α' 
141) - Ιδρυση Υπουργείου Υποδομών, Μεταφορών και 
Δικτύων και Υπουργείου Πολιτισμού και Αθλητισμού 
και μετονομασία των Υπουργείων Ανάπτυξης, Ανταγω¬ 
νιστικότητας, Υποδομών, Μεταφορών και Δικτύων και 
Παιδείας, Θρησκευμάτων, Πολιτισμού και Αθλητισμού σε 
Υπουργείο Ανάπτυξης και Ανταγωνιστικότητας και σε 
Υπουργείο Παιδείας και Θρησκευμάτων αντιστοίχως» 
(ΦΕΚ 152/Α/25-6-2013). 

θ. Του π.δ. 119/2013 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΦΕΚ 153/Α/25-6-2013). 

ι. Της υπ’ αριθ. 329/3-7-2013 (ΦΕΚ 1655/Β/4-7-2013) κοι¬ 
νής απόφασης του Πρωθυπουργού και του Υπουργού 
Υποδομών, Μεταφορών και Δικτύων «Καθορισμός αρ¬ 
μοδιοτήτων Υφυπουργού Υποδομών, Μεταφορών και 
Δικτύων Μιχαήλ Παπαδόπουλου», όπως ισχύει. 

ια. Του π.δ. 293/1999 «Οργανισμός του Υπουργείου 
Μεταφορών και Επικοινωνιών» (ΦΕΚ 263/Α/26-11-1999), 
όπως τροποποιήθηκε και ισχύει. 

ιβ. Του π.δ. 248/1989 «Οργανισμός της Γενικής Γραμ¬ 
ματείας Έρευνας και Τεχνολογίας του Υπουργείου 
Βιομηχανίας, Ενέργειας και Τεχνολογίας» (ΦΕΚ 116/Α/ 
10-5-1989), όπως τροποποιήθηκε και ισχύει. 

ιγ. Της υπ’ αριθ. 36755/4927/24-7-2013 (ΦΕΚ 1840/Β/ 
29-7-2013) απόφασης του Υπουργού και του Υφυπουρ¬ 
γού Υποδομών, Μεταφορών και Δικτύων, «Μεταβίβαση 
δικαιώματος υπογραφής «με εντολή Υπουργού» ή «με 
εντολή Υφυπουργού» στους: Γενικό Γραμματέα του 
Υπουργείου Υποδομών, Μεταφορών και Δικτύων, Γενι¬ 
κό Γραμματέα Τηλεπικοινωνιών και Ταχυδρομείων και 
στους Προϊστάμενους Γενικών Διευθύνσεων, Προϊστα¬ 
μένους Διευθύνσεων και Προϊσταμένους Τμημάτων του 
π.δ. 293/99 (Α'263) όπως ισχύει». 

ιδ. Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα» (ΦΕΚ 98/Α/2005). 

2. Τις αποφάσεις της 212ης/29-6-2012 και της 215ης/ 
8-2-2013 Συνεδρίασης του Δ.Σ. της Ε.Ε.Α.Ε., με τις οποίες 
το Δ.Σ. της Ε.Ε.Α.Ε. εισηγείται την έκδοση της παρούσας. 

3. Τις προτάσεις και τις παρατηρήσεις που υποβλήθη¬ 
καν από δημόσιους και ιδιωτικούς φορείς, εταιρείες και 
πολίτες κατά τη δημόσια διαβούλευση, που πραγματο¬ 
ποιήθηκε στο διάστημα από 6 έως 31 Αυγούστου 2012 
με το υπ’ αριθ. 35117/703/3-8-2012 έγγραφο του Γενικού 
Γραμματέα Τηλεπικοινωνιών και Ταχυδρομείων στον 
ιστοχώρο «ΟροηΘον.ρΓ», οι οποίες συνεκτιμήθηκαν για 
τη σύνταξη του τελικού κειμένου της παρούσας. 

4. Το γεγονός ότι για να εγκατασταθεί και να λειτουρ¬ 
γήσει επαρκώς το Δίκτυο του Εθνικού Παρατηρητηρίου 
Ηλεκτρομαγνητικών Πεδίων, που στόχο έχει τον συνεχή 

έλεγχο της τήρησης των θεσμοθετημένων ορίων ασφα¬ 
λούς έκθεσης του κοινού και την έγκυρη και διαρκή 
ενημέρωση του, θα πρέπει να καθοριστούν τα θέματα 
οργάνωσης, εγκατάστασης, ανάπτυξης, επέκτασης, συ¬ 
ντήρησης και λειτουργίας του. 

5. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Άρθρο 1 
Σκοπός 

Με την παρούσα απόφαση καθορίζονται θέματα ορ¬ 
γάνωσης, εγκατάστασης, ανάπτυξης, επέκτασης, συντή¬ 
ρησης και λειτουργίας του Εθνικού Παρατηρητηρίου 
Ηλεκτρομαγνητικών Πεδίων. 

Άρθρο 2 
Ορισμοί 

Για τον σκοπό της παρούσας απόφασης, εφαρμόζο¬ 
νται οι ακόλουθοι ορισμοί 

α) «Αβεβαιότητα μέτρησης»: Η διαφορά που υπάρχει 
μεταξύ της πραγματικής τιμής μιας υπό μέτρηση ποσό¬ 
τητας και του τελικού αποτελέσματος μιας διαδικασίας 
μέτρησης. 

β) «Αδιατάραχτο πεδίο»: Πεδίο που υπάρχει πριν την 
παρουσία του ανθρώπου στη θέση αυτή. 

γ) «Αισθητήρας μέτρησης»: Η μονάδα εισόδου ενός 
συστήματος μέτρησης, συνήθως ανεξάρτητη μονάδα, 
που μετατρέπει την μετρούμενη ποσότητα σε μια κα¬ 
τάλληλη τιμή εξόδου. 

δ) «Διάστημα εμπιστοσύνης 95%»: Το σύνολο τιμών 
εντός του οποίου είναι 95% πιθανό να βρίσκεται η τιμή 
μιας στατιστικά εκτιμούμενης ποσότητας, όπως μιας 
ποσότητας που εκτιμάται μέσω μιας διαδικασίας μέ¬ 
τρησης. 

ε) «Δίκτυο»: Ένα διασυνδεδεμένο σύστημα σταθμών 
επεξεργασίας και σταθερών, κινητών και φορητών 
σταθμών μέτρησης των τιμών της ηλεκτρομαγνητικής 
ακτινοβολίας. 

στ) «Ενταση ηλεκτρικού πεδίου (Ε)»:Ένα διανυσμα- 
τικό μέγεθος που εκφράζει το λόγο της δύναμης που 
ασκείται σε ένα ηλεκτρικό πεδίο επί ενός ακίνητου στοι¬ 
χειώδους ηλεκτρικά φορτισμένου σωματιδίου προς το 
φορτίο αυτό εκφράζεται σε βολτ ανά μέτρο (ν/πι). 

ζ) «Ηλεκτρομαγνητική ακτινοβολία»: Η ενέργεια που 
διαδίδεται μέσω του ελευθέρου χώρου με τη μορφή 
ηλεκτρομαγνητικών κυμάτων. 

η) «Ηλεκτρομαγνητικό πεδίο»: Ο χώρος εντός του 
οποίου ασκούνται δυνάμεις στα ηλεκτρικά φορτισμέ¬ 
να σωματίδια της ύλης. Ένα ηλεκτρομαγνητικό πεδίο 
χαρακτηρίζεται από μια ηλεκτρική συνιστώσα και μια 
μαγνητική συνιστώσα που σχετίζονται με την δύναμη επί 
ενός ακίνητου και κινουμένου ηλεκτρικά φορτισμένου 
σωματιδίου, αντίστοιχα. 

θ) «Ισοδύναμη πυκνότητα ισχύος»: η πυκνότητα ισχύος 
που θα είχε ένα επίπεδο κύμα ίσης έντασης ηλεκτρικού 
ή μαγνητικού πεδίου. 

ι) «Κατασκευή κεραίας»: Το σύστημα των κεραιών εκ¬ 
πομπής και λήψης ραδιοσημάτων μετά των κατασκευών 
στήριξης τους, εξαρτημάτων και παρελκομένων. Τα πα¬ 
θητικά κάτοπτρα ανάκλασης ραδιοσημάτων θεωρούνται 
επίσης ως κατασκευές κεραίας. 

ια) «Λόγος έκθεσης»: Ένας καθαρός αριθμός που 
χρησιμοποιείται για να σταθμιστεί η επιβάρυνση στην 


έκθεση του κοινού από διάταξη/διατάξεις που λειτουρ¬ 
γούν σε μία σχετικά στενή περιοχή συχνοτήτων (π.χ. 
στην συχνότητα εκπομπής μιας συγκεκριμένης κεραίας 
ή στην φασματική περιοχή που χρησιμοποιείται από 
μια συγκεκριμένη υπηρεσία) σε μία συγκεκριμένη θέση. 

ιβ) «Πυκνότητα ισχύος (3) ή ηλεκτρομαγνητική πυκνό¬ 
τητα ροής ισχύος»: Ισχύς ανά μονάδα επιφάνειας κάθετη 
στη διεύθυνση της διάδοσης ενός ηλεκτρομαγνητικού 
κύματος εκφράζεται σε βατ ανά τετραγωνικό μέτρο (\Λ// 
πι2). Γ ενικά δίνεται από την σχέση: 3 = | Ε χ Η | 

όπου, η ένταση ηλεκτρικού πεδίου (Ε) και η ένταση 
μαγνητικού πεδίου (Η) εκφράζονται αντιστοίχως σε ν/πι 
και Α/πι και η πυκνότητα ισχύος (3) σε \Λ//πι 2 . 

ιγ) «Σταθμός»:Ένας ή περισσότεροι πομποί ή δέκτες ή 
συνδυασμός πομπών και δεκτών μετά των πρόσθετων 
συσκευών, που είναι αναγκαίοι σε ορισμένη θέση για 
τη διεξαγωγή (διενέργεια) συγκεκριμένης υπηρεσίας 
ραδιοεπικοινωνίας ή για την υπηρεσία ραδιοαστρονο¬ 
μίας. Κάθε σταθμός χαρακτηρίζεται από το είδος της 
υπηρεσίας στην οποία συμμετέχει και από το αν είναι 
μόνιμος ή προσωρινός. 

ιδ) «Συνολικός λόγος έκθεσης»: Το άθροισμα των 
σχετικών λόγων έκθεσης που προκύπτουν για το ίδιο 
φυσικό μέγεθος (ηλεκτρικό ή μαγνητικό πεδίο) και την 
ίδια επίδραση (ηλεκτροδιεγερτική ή θερμική) σε μία 
θέση μέτρησης μία συγκεκριμένη χρονική στιγμή. Ο συ¬ 
νολικός λόγος έκθεσης χρησιμοποιείται στην παρούσα 
απόφαση για να εκτιμηθεί κατά πόσον υπερβαίνονται 
τα επίπεδα αναφοράς για την έκθεση σε ηλεκτρομα- 
γνητική ακτινοβολία. 

Αρθρο 3 

Σκοπός, αντικείμενο, γενικές αρχές σχεδιασμού 
και λειτουργικές απαιτήσεις του Δικτύου 

Α. Σκοπός και αντικείμενο του Δικτύου 

1. Σκοπός του Δικτύου είναι ο διαρκής αδιάβλητος, 
διαφανής και αξιόπιστος έλεγχος της τήρησης των 
θεσμοθετημένων ορίων έκθεσης του κοινού σε ηλε- 
κτρομαγνητικά πεδία όπως αυτά καθορίζονται από την 
ισχύουσα νομοθεσία. 

2. Το αντικείμενο του Δικτύου περιλαμβάνει την 
εγκατάσταση σταθερών σταθμών και τη χρήση κινη¬ 
τών σταθμών μέτρησης των επιπέδων της υψίσυχνης 
ηλεκτρομαγνητικής ακτινοβολίας σε όλη τη χώρα. Τα 
δεδομένα των σταθμών μέτρησης μεταφέρονται στο 
Κέντρο Διαχείρισης, το οποίο συμπεριλαμβάνει όλα τα 
υποσυστήματα και τις εφαρμογές που είναι αναγκαία 
για να συλλέξουν, να διαχειριστούν, να επεξεργαστούν 
και να αναλύσουν τα δεδομένα των μετρήσεων από το 
σύνολο των σταθμών μέτρησης του Δικτύου και στη 
συνέχεια να παράγουν αποτελέσματα και να προσφέ¬ 
ρουν υπηρεσίες προς τους πολίτες, τους δημόσιους 
φορείς κλπ. Η σύνδεση και επικοινωνία των σταθμών 
μέτρησης του Δικτύου με το Κέντρο Διαχείρισης γίνεται 
οποιαδήποτε χρονική στιγμή ή σε προκαθοριζόμενα 
χρονικά διαστήματα, ενώ η συλλογή των στοιχείων των 
μετρήσεων πραγματοποιείται μέσω ειδικού λογισμικού 
κατάλληλου για τη συλλογή, ανάλυση, επεξεργασία και 
προβολή των αποτελεσμάτων. 

3. Η διασύνδεση των σταθμών μέτρησης ανά την Ελ¬ 
λάδα απαιτεί ένα δίκτυο ικανό να μεταφέρει με γρήγο¬ 
ρο, αξιόπιστο και ασφαλή τρόπο όλα τα δεδομένα στο 
σταθμό συλλογής των μετρήσεων. Ο κεντρικός εξοπλι- 

σμός στο Κέντρο Διαχείρισης συγκεντρώνει όλες τις 
συνδέσεις με ασφαλή τρόπο. Για τις ανάγκες του Δικτύ¬ 
ου χρησιμοποιούνται πολλαπλοί τρόποι διασύνδεσης. 
Συγκεκριμένα, όταν ο σταθμός μέτρησης τοποθετείται 
σε δημόσιο ή άλλο κτίριο το οποίο διαθέτει διασύνδεση 
στο Εθνικό δίκτυο ΣΥΖΕΥΞΙΣ ή άλλο δημόσιο δίκτυο, 
τότε χρησιμοποιείται η εν λόγω σύνδεση. Στη περίπτω¬ 
ση που ο σταθμός μέτρησης τοποθετείται σε περιοχή 
ή κτίριο που δεν υπάρχει πρόσβαση στα ανωτέρω δί¬ 
κτυα, σε αυτή τη περίπτωση γίνεται χρήση εναλλακτι¬ 
κών ασύρματων δικτύων (πχ Θ3Μ ή ΘΡΒ3 ή 30, κλπ). 

4. Οι σταθμοί μέτρησης είναι εξειδικευμένα διακριβω¬ 
μένα όργανα μέτρησης ηλεκτρομαγνητικού πεδίου και 
καταγράφουν πεδία που εκπέμπονται στο σημαντικότε¬ 
ρο μέρος του ραδιοφάσματος, στο οποίο λειτουργούν 
οι σταθμοί κεραιών που παρέχουν πόσης φύσεως τηλε¬ 
πικοινωνιακές υπηρεσίες. Ελέγχεται σε κάθε περίπτωση 
η συνολική έκθεση του κοινού στα υψίσυχνα ηλεκτρο- 
μαγνητικά πεδία που εκπέμπονται από τους ανωτέρω 
σταθμούς κεραιών. Αυτό πραγματοποιείται μέσω της 
μέτρησης της έντασης του ηλεκτρικού πεδίου και του 
υπολογισμού της ισοδύναμης πυκνότητας ισχύος και 
του συνολικού λόγου έκθεσης που χρησιμοποιείται για 
να εκτιμηθεί κατά πόσον υπερβαίνονται τα επίπεδα 
αναφοράς για την έκθεση σε ηλεκτρομαγνητική ακτι¬ 
νοβολία. 

5. Οι σταθμοί μέτρησης μετρούν σε προκαθοριζόμε- 
να εύρη συχνοτήτων και καταγράφουν δεδομένα ανά 
τακτά χρονικά διαστήματα (π.χ 6 λεπτά). Οι μετρήσεις 
στέλνονται σε καθορισμένα χρονικά διαστήματα στο 
Κέντρο Διαχείρισης. 

6. Η τοποθέτηση των σταθμών γίνεται αποκλειστικά 
σε εξωτερικούς χώρους, κατά προτίμηση, σε ταράτσες 
δημοσίων κτιρίων. Στη συνέχεια είτε μέσω καλωδίωσης 
που καταλήγει στο εσωτερικό του κτιρίου και στη συ¬ 
νέχεια στο δικτυακό εξοπλισμό, είτε ασύρματα, μετα¬ 
φέρουν τα δεδομένα στο Κέντρο Διαχείρισης. 

7. Οι μετρήσεις που συγκεντρώνονται από όλους τους 
σταθμούς μέτρησης του Δικτύου δημοσιοποιούνται σε 
μία Δικτυακή Πύλη σχεδιασμένη ειδικά για τις ανάγκες 
και τους σκοπούς του Δικτύου. 

Αναλυτικότερα, μέσω της Δικτυακής Πύλης προβάλλο¬ 
νται τα αποτελέσματα των μετρήσεων και άλλες σχε¬ 
τικές πληροφορίες για την ενημέρωση των πολιτών και 
παρέχεται πρόσβαση σε διάφορες υπηρεσίες. Η πύλη 
παρέχει μέσω Διαδικτύου επιλεγμένες πληροφορίες οι 
οποίες είτε αφορούν παλαιότερα δεδομένα σε ψηφιακή 
μορφή, είτε παράγονται από τα συστήματα επεξεργα¬ 
σίας και ανάλυσης του Δικτύου σε σχεδόν πραγματικό 
χρόνο. Η δικτυακή εφαρμογή διαθέτει λειτουργία ανα¬ 
ζήτησης και προβολής σύνθετων ερωτημάτων, όπως 
ενδεικτικά αναφέρεται η πληροφόρηση για: 

- μέγιστες και ελάχιστες τιμές μετρήσεων, με δυνα¬ 
τότητα ειδοποίησης των κατά νόμο αρμόδιων φορέων, 
σε περίπτωση που μία τιμή σε μία περιοχή ξεπεράσει 
το ανώτερο επιτρεπτό όριο 

- πληροφορίες (κείμενο, μετρήσεις, χάρτες κλπ.) 

- ενότητα σχετική με την ηλεκτρομαγνητική ακτινοβο¬ 
λία και λοιπές εξειδικευμένες πληροφορίες κλπ. 

- δυνατότητα εγγραφής σε ψηφιακές υπηρεσίες 

- διασύνδεση με το δικτυακό τόπο της Ε.Ε.Α.Ε. 

Β. Γενικές Αρχές Σχεδιασμού του Δικτύου και των 
υποσυστημάτων αυτού 


1. Οι σταθμοί μέτρησης του Δικτύου εγκαθίστανται με 
σκοπό την όσο το δυνατό μεγαλύτερη και πιο αντιπρο¬ 
σωπευτική κάλυψη της χώρας, σύμφωνα με διαδικασία 
που θα καθοριστεί από τον Κανονισμό Λειτουργίας του 
Εθνικού Παρατηρητηρίου Ηλεκτρομαγνητικών Πεδίων. 
Οι σταθμοί πραγματοποιούν (ανάλογα με τον τύπο τους 
και κατά περίπτωση) δύο είδη μετρήσεων, ευρυζωνικές 
μετρήσεις και συχνοεπιλεκτικές μετρήσεις. Οι σταθμοί 
μέτρησης δύνανται να μετακινούνται σε σημεία της 
ευρύτερης περιοχής κάθε Δήμου ή Διοικητικής Περι¬ 
φέρειας της χώρας, με στόχο την κάλυψη μεγάλων 
γεωγραφικών τμημάτων μέσω μετρήσεων σε πολλές 
θέσεις εγκατάστασης. Παράλληλα, στο πλαίσιο του Δι¬ 
κτύου, ενσωματώνονται και κινητοί σταθμοί μέτρησης 
(σε ειδικά διαμορφωμένα οχήματα). Η λειτουργία τους 
είναι αντίστοιχη των εγκατεστημένων σε σταθερά ση¬ 
μεία, με τη διαφορά ότι εγκαθίστανται επί οχημάτων. 
Επιπλέον, τα οχήματα μπορούν να φέρουν και άλλου 
είδους φορητό μετρητικό εξοπλισμό ηλεκτρομαγνητι- 
κών πεδίων και φορητούς ηλεκτρονικούς υπολογιστές 
για την επί τόπου επεξεργασία και παρουσίαση των 
αποτελεσμάτων και τη σύνδεση τους με το Κέντρο 
Διαχείρισης. Στους κινητούς σταθμούς μέτρησης είναι 
εφικτή και επιθυμητή η επί τόπου προβολή και επίδειξη 
των αποτελεσμάτων των μετρήσεων, στην εκάστοτε 
θέση, καθώς και όλου του συστήματος. Τα αποτελέ¬ 
σματα των μετρήσεων που πραγματοποιούνται από τον 
μετρητικό εξοπλισμό των οχημάτων, δημοσιεύονται στη 
Δικτυακή Πύλη του Δικτύου. 

2. Οι ακριβείς τοποθεσίες εγκατάστασης των σταθμών 
του Δικτύου επιλέγονται με στόχο την κατά το δυνατό 
ομοιογενή κάλυψη του Ελληνικού χώρου, λαμβάνοντας 
υπόψη παραμέτρους που σχετίζονται με την ηλεκτρομα- 
γνητική ακτινοβολία, τη μορφολογία, τις τεχνολογικές 
υποδομές, την ασφάλεια και την προσβασιμότητα κάθε 
περιοχής. 

3. Η σύνδεση και επικοινωνία των σταθμών είναι δυ¬ 
νατόν να γίνεται οποιαδήποτε χρονική στιγμή επιθυμεί 
το Κέντρο Διαχείρισης του Δικτύου ή σε προκαθοριζό- 
μενα χρονικά διαστήματα, για το σκοπό αυτό υφίσταται 
υπηρεσία ασφαλούς διασύνδεσης των σταθμών με το 
Κέντρο Διαχείρισης. 

4. Οι σταθμοί διασυνδέονται σε ένα κλειστό δίκτυο και 
τα δεδομένα κάθε σταθμού συλλέγονται, επεξεργάζο¬ 
νται και αναλύονται από το Κέντρο Διαχείρισης ανά τα¬ 
κτά χρονικά διαστήματα. Το σύνολο των παραγόμενων 
αποτελεσμάτων δημοσιεύεται στη δικτυακή πύλη του 
Δικτύου, μέσω της οποίας υλοποιούνται ηλεκτρονικές 
υπηρεσίες ειδοποίησης και πληροφόρησης πολιτών και 
φορέων καθώς και υπηρεσίες συλλογής δεδομένων. 

5. Επίσης, υφίσταται σύστημα αποθήκευσης δεδομέ¬ 
νων το οποίο αποθηκεύει τα δεδομένα κάθε σταδίου 
επεξεργασίας και ανάλυσης, εγγυάται την ακεραιότητα 
τους, διασφαλίζει την αρχειοθέτηση και ανάκτηση τους 
και λαμβάνει αυτοματοποιημένα αντίγραφα ασφαλείας 
των σημαντικότερων εξ αυτών με τη δυνατότητα επα¬ 
ναφοράς του συστήματος σε παρελθούσα κατάσταση 
σε πιθανή απώλεια δεδομένων. 

Γ. Λειτουργικές Απαιτήσεις Υποσυστημάτων του Δι¬ 
κτύου 

Στο πλαίσιο του Δικτύου πραγματοποιείται: 

α. η διασύνδεση των σταθμών μέτρησης σε ένα κλει¬ 
στό δίκτυο δεδομένων που επικοινωνεί με το Κέντρο 
Διαχείρισης 

β. η συλλογή των πρωτογενών δεδομένων από τους 
σταθμούς και η μεταφορά τους στο Κέντρο Διαχείρι¬ 
σης ανά τακτά χρονικά διαστήματα προκειμένου να 
υποστούν επεξεργασία 

γ. η επεξεργασία και ανάλυση των δεδομένων των 
πρωτογενών δεδομένων των μετρήσεων με σκοπό την 
παραγωγή τελικών δεδομένων και αποτελεσμάτων σε 
διάφορες μορφές (σύνολα δεδομένων, χάρτες, εικόνες 
κλπ.) 

δ. η υλοποίηση δικτυακής πύλης με στόχο την πρό¬ 
σβαση των ενδιαφερομένων στις υπηρεσίες του συστή¬ 
ματος, τη δημοσίευση των δεδομένων των μετρήσεων 
και την παροχή ψηφιακών υπηρεσιών ειδοποίησης και 
ενημέρωσης σε κάθε ενδιαφερόμενο, και 

ε. το Γεωγραφικό Σύστημα Απεικόνισης του Δικτύου 
Μετρήσεων (013), με το οποίο τα αποτελέσματα των 
μετρήσεων παρουσιάζονται σε έναν γεωγραφικό χάρ¬ 
τη της χώρας, με δυνατότητα επιλογής και προβολής 
συγκεκριμένων χαρακτηριστικών. 

Αρθρο 4 

Τεχνικά θέματα σταθμών μέτρησης του Δικτύου 

Α. Σταθμοί μέτρησης του Δικτύου 

1. Για την πραγματοποίηση των μετρήσεων, ο κάθε 
σταθμός μέτρησης αποτελείται από τον αισθητήρα μέ¬ 
τρησης, ο οποίος αποκρίνεται στο ηλεκτρομαγνητικό 
πεδίο, καθώς επίσης και από τή βασική μονάδα μέτρη¬ 
σης, η οποία επεξεργάζεται το σήμα που λαμβάνει από 
τον αισθητήρα και παρέχει την τιμή της μετρούμενης 
έντασης του πεδίου. Διακρίνονται δύο είδη σταθμών, 
αυτοί που πραγματοποιούν ευρυζωνικές μετρήσεις και 
αυτοί που πραγματοποιούν συχνοεπιλεκτικές μετρήσεις. 

2. Ο κάθε σταθμός μέτρησης του Δικτύου είναι δια¬ 
κριβωμένος στο σύνολο του ως ενιαίο σύστημα κατά 
την εγκατάσταση του. 

3. Ο κάθε σταθμός μέτρησης φέρει διεπαφή ενσύρ¬ 
ματου δικτύου ΕΙΙίθιτιθΙ, καθώς και διεπαφή ασύρματου 
δικτύου Θ8Μ ή ΘΡΡ5 ή 30 ή ανώτερης τεχνολογίας, κα¬ 
θώς επίσης και αισθητήρα εντοπισμού θέσης (ΘΡδ) και 
έχει τη δυνατότητα καταγραφής των γεωγραφικών συ¬ 
ντεταγμένων του σταθμού μέτρησης και τη δυνατότητα 
τροφοδοσίας μέσω του δικτύου παροχής ηλεκτρικού 
ρεύματος. Ο κάθε σταθμός μέτρησης έχει κατάλληλη 
αδιαβροχοποίηση και μηχανική προστασία έναντι των 
δυσμενών περιβαλλοντικών συνθηκών (θερμοκρασία, 
υγρασία, βροχόπτωση, άνεμος, κ.λπ.) που ενδέχεται να 
υπάρξουν στη θέση εγκατάστασης και έχει τη δυνατό¬ 
τητα εγκατάστασης επί αυτοστηρίκτου ιστού. 

Επίσης, φέρει αισθητήρα θερμοκρασίας και αισθη¬ 
τήρα υγρασίας και έχει τη δυνατότητα μέτρησης και 
καταγραφής της θερμοκρασίας και της υγρασίας. Ο 
κάθε σταθμός μέτρησης διαχειρίζεται την αυτοματο¬ 
ποιημένη λήψη και καταγραφή των μετρήσεων, έτσι 
ώστε η διαδικασία να είναι συνεχής και αδιάλειπτη. Ο 
κάθε σταθμός μέτρησης, μετά την εγκατάσταση και 
την έναρξη της λειτουργίας του, δύναται να λειτουργεί 
αυτόνομα, χωρίς εξωτερική παροχή ρεύματος, με χρήση 
ηλιακού συλλέκτη και επαναφορτιζόμενης μπαταρίας. 

Β. Αισθητήρας σταθμού μέτρησης 

1. Ο αισθητήρας μέτρησης παρέχει μέτρηση για την 
ένταση του πεδίου σε ένα ευρύ φάσμα συχνοτήτων. 

Η φασματική περιοχή ευρυζωνικής καταγραφής με¬ 
τρήσεων εκτείνεται στο σημαντικότερο μέρος του ρα¬ 


διοφάσματος, στο οποίο λειτουργούν οι σταθμοί κε¬ 
ραιών που παρέχουν πάσης φύσεως τηλεπικοινωνιακές 
υπηρεσίες. 

2. Χρησιμοποιείται αισθητήρας που καλύπτει τη φα¬ 
σματική περιοχή ενδιαφέροντος, με γνωστή ισοτροπική 
απόκλιση και απόκριση συχνότητας για κάθε φασματική 
περιοχή. 

3. Οι μετρούμενες τιμές πεδίου πρέπει να αντιστοιχούν 
σε αδιατάραχτο πεδίο. 

4. Κατά τη λειτουργία του σταθμού μέτρησης, ιδιαί¬ 
τερη προσοχή δίνεται στο να αποφεύγονται τα εξής: 

- λανθασμένη εγκατάσταση ενός αισθητήρα ή της 
αλληλεπίδρασης δύο αισθητήρων μέτρησης στην ίδια 
θέση 

- ανεπιθύμητη σύζευξη του αισθητήρα μέτρησης με 
διάφορα τμήματα του μετρητικού εξοπλισμού, καλώδια, 
μεταλλικά αντικείμενα, ηλεκτρονικό εξοπλισμό ή και 
γειτνιάζοντα ηλεκτροφόρα καλώδια 

- εσφαλμένη ρύθμιση του αισθητήρα 

Γ. Βασική μονάδα σταθμού μέτρησης 

1. Η λειτουργία της βασικής μονάδας μέτρησης είναι η 
επεξεργασία του σήματος που λαμβάνει από τον αισθη¬ 
τήρα και ο υπολογισμός του πεδίου με βάση τις πλη¬ 
ροφορίες που λαμβάνει από τον αισθητήρα μέτρησης. 

2. Επιπλέον, η βασική μονάδα χειρίζεται την αυτο¬ 
ματοποίηση των μετρήσεων για την εξασφάλιση της 
συνέχειας αυτών στην καθορισμένη συχνότητα δειγμα¬ 
τοληψίας και χρονική περίοδο υπολογισμού των μέσων 
τιμών των μετρήσεων. 

3. Η βασική μονάδα μέτρησης πρέπει να έχει επαρκή 
χωρητικότητα αποθήκευσης δεδομένων μετρήσεων. Η 
βασική μονάδα μέτρησης είναι επίσης υπεύθυνη για την 
παρακολούθηση της κατάστασης του συστήματος, με¬ 
ταδίδοντας ειδοποιήσεις σε οποιοσδήποτε περίπτωση 
ανωμαλίας στη λειτουργία. 

Δ. Είδη σταθμών μέτρησης 

Διακρίνονται δύο είδη σταθμών, αυτοί που πραγμα¬ 
τοποιούν ευρυζωνικές μετρήσεις και αυτοί που πραγ¬ 
ματοποιούν συχνοεπιλεκτικές μετρήσεις. 

1. Ευρυζωνικές μετρήσεις 

Οι αισθητήρες μέτρησης του σταθμού που πραγμα¬ 
τοποιεί ευρυζωνικές μετρήσεις, μετρούν τιμές πεδίου, 
χωρίς πληροφορίες για το φασματικό περιεχόμενο του 
υπό μέτρηση πεδίου. Η τιμή που προκύπτει, η οποία 
είναι συνολική για όλες τις φασματικές συνιστώσες του 
μετρούμενου πεδίου, συγκρίνεται με την ελάχιστη-αριθ- 
μητικά μικρότερη τιμή των ορίων έκθεσης του κοινού, 
στο μετρούμενο εύρος συχνοτήτων. 

Ο αισθητήρας μέτρησης και η βασική μονάδα μέ¬ 
τρησης, πρέπει να κάνουν συνεχή καταγραφή. Για τις 
ευρυζωνικές μετρήσεις, λαμβάνονται υπόψη τα αναφε- 
ρόμενα στην παράγραφο 8 της Σύστασης ΙΤϋ-Τ Κ.83 
«Παρακολούθηση της στάθμης των ηλεκτρομαγνητικών 
πεδίων», σύμφωνα με το εδάφιο [1] του Παραρτήματος. 

2. Συχνοεπιλεκτικές Μετρήσεις 

Γ ια την πραγματοποίηση συχνοεπιλεκτικών μετρήσε¬ 
ων, ο σταθμός μέτρησης έχει τη δυνατότητα καθορι¬ 
σμού, υπο-περιοχών συχνοτήτων μέτρησης. Το πλήθος 
των υπο-περιοχών μέτρησης πρέπει να είναι επαρκές, 
προκειμένου να καλύπτονται όλες οι τηλεπικοινωνιακές 
υποδομές της χώρας. 

Το αποτέλεσμα των μετρήσεων είναι η συνολική τιμή 
πεδίου για τη συνολική φασματική περιοχή λειτουργίας 

και για τις επί μέρους υποπεριοχές (απόλυτη τιμή σε 
ν/πι και ως % ποσοστό των ορίων της κείμενης ελλη¬ 
νικής νομοθεσίας - λόγοι έκθεσης). 

Για τις συχνοεπιλεκτικές μετρήσεις, λαμβάνονται 
υπόψη τα αναφερόμενα στην παράγραφο 7 της Σύ¬ 
στασης ΙΤυ-Τ Κ.83 «Παρακολούθηση της στάθμης των 
ηλεκτρομαγνητικών πεδίων», σύμφωνα με το εδάφιο [1] 
του Παραρτήματος. 

Ε. Οχήματα τοποθέτησης των κινητών σταθμών του 
Δικτύου 

1. Στο Δίκτυο ενσωματώνονται ειδικά διαμορφωμένα 
οχήματα στα οποία τοποθετούνται οι κινητοί σταθμοί 
μέτρησης καθώς και κάθε άλλος φορητός εξοπλισμός 
που υποστηρίζει τη διαδικασία μετρήσεων. Το κάθε όχη¬ 
μα έχει επαρκή χώρο και κατάλληλη διαμόρφωση για 
τη μόνιμη και ασφαλή εγκατάσταση και αποθήκευση 
του ανωτέρω εξοπλισμού μέτρησης ηλεκτρομαγνητι- 
κών πεδίων. 

2. Οι κινητοί σταθμοί μέτρησης καθώς και κάθε άλλος 
φορητός εξοπλισμός μέτρησης των οχημάτων, πραγ¬ 
ματοποιούν συχνοεπιλεκτικές μετρήσεις. 

ΣΤ. Υπολογισμός Αβεβαιοτήτων Μέτρησης των Σταθ¬ 
μών του Δικτύου 

Ο υπολογισμός της αβεβαιότητας γίνεται σύμφωνα 
με τις μεθόδους που αναγράφονται στα σχετικά ευρω¬ 
παϊκά πρότυπα μετρήσεων καθώς και στον Οδηγό 130/ 
ΙΕΟ για την έκφραση της αβεβαιότητας στις μετρήσεις, 
σύμφωνα με το εδάφιο [5] του Παραρτήματος. Για την 
εκτίμηση της αβεβαιότητας καταγράφονται αρχικά όλοι 
οι παράγοντες που εισάγουν κάποιο σφάλμα στη μέτρη¬ 
ση των πεδίων, είτε αυτοί είναι εξωτερικοί σε σχέση με 
το μετρητικό σύστημα είτε εσωτερικοί. Η συνεισφορά 
στη συνολική αβεβαιότητα μπορεί να υπολογίζεται από 
μετρήσεις στον εξοπλισμό, ή σύμφωνα με τις προδια¬ 
γραφές του κατασκευαστή. Ο κάθε παράγοντας αβε¬ 
βαιότητας καταχωρείται σε πίνακα ισοζυγίου αβεβαιό¬ 
τητας με το όνομα του, την κατανομή πιθανότητας, τον 
συντελεστή ευαισθησίας και την τιμή του. Η διευρυμένη 
αβεβαιότητα σε διάστημα εμπιστοσύνης 95% δεν πρέπει 
να υπερβαίνει τα 4 άΒ. Για την αβεβαιότητα και την 
εκτίμηση αυτής, λαμβάνονται υπόψη τα αναφερόμενα 
στην παράγραφο 9 της Σύστασης ΙΤΙΙ-Τ Κ.83 «Παρακο¬ 
λούθηση της στάθμης των ηλεκτρομαγνητικών πεδίων», 
σύμφωνα με το εδάφιο [1] του Παραρτήματος. 

Άρθρο 5 

Σύγκριση με τα όρια 

Α. Όρια ασφαλούς έκθεσης του κοινού 

Τα όρια ασφαλούς έκθεσης του κοινού ορίζονται στις 
παραγράφους 9 και 10 (κατά περίπτωση) του άρθρου 30 
του Ν. 4070/2012 και στα άρθρα 2-4 της κοινής υπουρ¬ 
γικής απόφασης υπ’ αριθ. 53571/3839/1-9-2000 (ΦΕΚ 
1105/Β/6-9-2000). Με απόφαση της Ε.Ε.Α.Ε. διευκρινίζεται 
ο τρόπος εφαρμογής των συντελεστών μείωσης (70% 
ή 60% κατά περίπτωση) στις τιμές που καθορίζονται 
στα άρθρα 2-4 της υπ' αριθ. 53571/3839/1-9-2000 κοινής 
υπουργικής απόφασης, όπως προβλέπεται στις παρα¬ 
γράφους 9 και 10 του άρθρου 30 του Ν. 4070/2012. 

Β. Συμπέρασμα σύγκρισης 

Ανάλογα με την τιμή που υπολογίζεται για κάθε συνο¬ 
λικό λόγο έκθεσης και την αβεβαιότητα αυτού (σε διά¬ 
στημα εμπιστοσύνης 95%) κατασκευάζεται το διάστημα 
εμπιστοσύνης 95% για τον συνολικό λόγο έκθεσης κα¬ 


θορίζοντας το κάτω και το άνω άκρο αυτού. Ανάλογα 
με τις τιμές των άκρων του διαστήματος εμπιστοσύνης 
95% για τον συνολικό λόγο έκθεσης, συνάγονται τα 
ακόλουθα συμπεράσματα: 

1) Αν το άνω άκρο του διαστήματος αυτού είναι μικρό¬ 
τερο από την μονάδα, τότε συνάγεται το συμπέρασμα 
ότι τηρούνται τα όρια ασφαλούς έκθεσης της ελληνι¬ 
κής νομοθεσίας στη θέση που πραγματοποιήθηκαν οι 
μετρήσεις. 

2) Αν το άνω άκρο του διαστήματος αυτού είναι με¬ 
γαλύτερο ή ίσο με την μονάδα και το κάτω άκρο του 
διαστήματος αυτού είναι μικρότερο από την μονάδα, 
τότε συνάγεται το συμπέρασμα ότι είναι πιθανό να 
υπερβαίνονται τα όρια ασφαλούς έκθεσης της ελλη¬ 
νικής νομοθεσίας στη θέση που πραγματοποιήθηκαν 
οι μετρήσεις. 

3) Αν το κάτω άκρο του διαστήματος αυτού είναι 
μεγαλύτερο ή ίσο με την μονάδα, τότε συνάγεται το 
συμπέρασμα ότι δεν τηρούνται τα όρια ασφαλούς έκ¬ 
θεσης της ελληνικής νομοθεσίας στη θέση που πραγ¬ 
ματοποιήθηκαν οι μετρήσεις. Στις περιπτώσεις 2 και 
3 μεταβαίνει άμεσα συνεργείο της Ε.Ε.Α.Ε. για τη διε¬ 
ξαγωγή συχνοεπιλεκτικών μετρήσεων. Σε περίπτωση 
διαπίστωσης υπέρβασης των επιτρεπόμενων ορίων 
έκθεσης του κοινού σε ηλεκτρομαγνητική ακτινοβολία, 
εφαρμόζονται οι κυρώσεις που προβλέπει η υπ’ αριθ. 
53571/3839/1-9-2000 κοινής υπουργικής απόφασης. 

Αρθρο 6 

Διαδικασίες ελέγχου καλής λειτουργίας του Δικτύου 

Α.Έλεγχοι καλής λειτουργίας των σταθμών μέτρησης 
του Δικτύου 

1. Η καλή και ορθή λειτουργία του εξοπλισμού ελέγχεται 
περιοδικά, από συνεργεία της Ε.Ε.Α.Ε. μέσω κατάλληλων 
μεθόδων, όπως με χρήση γνωστών πηγών εκπομπής ή με 
σύγκριση των αποτελεσμάτων με χρήση φορητού εξοπλι¬ 
σμού συχνοεπιλεκτικών μετρήσεων. Πραγματοποιούνται 
περιοδικές συχνοεπιλεκτικές μετρήσεις με φορητό εξο¬ 
πλισμό στις θέσεις εγκατάστασης των σταθερών σταθμών 
μέτρησης, κάθε 6 μήνες τουλάχιστον, από κλιμάκια της 
Ε.Ε.Α.Ε. ή από συνεργεία άλλων φορέων που έχουν ειδικά 
προς τούτο εξουσιοδοτηθεί από αυτήν. Τα αποτελέσματα 
των μετρήσεων αυτών δημοσιεύονται στη Δικτυακή Πύλη 
του Δικτύου. Η εγκυρότητα των μετρήσεων των σταθερών 
σταθμών μέτρησης ελέγχεται επίσης κατ' αναλογία με 
τις μετρήσεις του φορητού μετρητικού εξοπλισμού των 
οχημάτων. 

2. Επίσης, μπορούν να διεξάγονται μετρήσεις με δύο 
σταθμούς μέτρησης, τα αποτελέσματα των οποίων πρέ¬ 
πει κατά βάση να συμφωνούν μεταξύ τους. 

3. Οι μετρήσεις επίσης συγκρίνονται με τα αποτελέσμα¬ 
τα που λαμβάνονται από τον ίδιο σταθμό μέτρησης σε 
όμοιες συνθήκες (π.χ. την ίδια ώρα διαφορετικών ημερών). 

Σε περίπτωση διαπίστωσης αποκλίσεων (με βάση 
συγκεκριμένα για κάθε προαναφερθέντα έλεγχο, στα¬ 
τιστικά κριτήρια) με οποιαδήποτε από τις ανωτέρω 
μεθόδους, πραγματοποιείται εντοπισμός των αιτίων 
απόκλισης και ορίζονται οι κατάλληλες κατά περίπτωση, 
διορθωτικές ενέργειες με σκοπό τη διασφάλιση της 
καλή και ορθής λειτουργία του εξοπλισμού. Σε κάθε 
τέτοια περίπτωση, τα δεδομένα των μετρήσεων των 
σταθμών μέτρησης του Δικτύου θεωρούνται και σημαί- 
νονται ως μη έγκυρα. 

Β. Έλεγχος εγκυρότητας των αποτελεσμάτων των 
μετρήσεων 

Τα δεδομένα των μετρήσεων ελέγχονται και σημαί- 
νονται ως έγκυρα στο Κέντρο Διαχείρισης και κατόπιν 
δημοσιεύονται στη Δικτυακή Πύλη του Δικτύου. Στη Δι- 
κτυακή Πύλη δημοσιεύονται μόνον ελεγμένα και έγκυρα 
δεδομένα μετρήσεων. Τα δεδομένα μετρήσεων δεν αλ¬ 
λάζουν σε καμία περίπτωση και τα μη έγκυρα δεδομένα 
αποθηκεύονται για στατιστικούς λόγους. Σε περίπτωση 
που εντοπιστεί αστοχία υλικού του εξοπλισμού μέτρη¬ 
σης, τα αντίστοιχα δεδομένα μετρήσεων θεωρούνται 
μη έγκυρα. 

α.Έλεγχος και επικύρωση μεμονωμένων συνόλων δε¬ 
δομένων μετρήσεων 

Βασίζεται στις συνθήκες λειτουργίας του μετρη¬ 
τικού εξοπλισμού, σε ένα σαφώς προσδιορισμένο 
χρονικό διάστημα. Για παράδειγμα, η δραστηριότητα 
του ασύρματου μόντεμ του μετρητικού εξοπλισμού 
στις περιπτώσεις που αυτό χρησιμοποιείται, προκα- 
λεί μη εγκυρότητα των δεδομένων, διότι, σε αυτά 
τα χρονικά διαστήματα μετράται και η εκπεμπόμενη 
από το μόντεμ ηλεκτρομαγνητική ακτινοβολία. Στην 
περίπτωση αυτή, τα δεδομένων των μετρήσεων χα¬ 
ρακτηρίζονται αυτόματα από το Κέντρο Διαχείρισης 
ως «μη έγκυρα». 

Άλλες περιπτώσεις όπου τα δεδομένα των μετρήσεων 
χαρακτηρίζονται ως «μη έγκυρα» από το Κέντρο Δια¬ 
χείρισης, μπορεί να είναι ημιτελή σύνολα δεδομένων 
μετρήσεων ή λανθασμένο ίοιπιαί δεδομένων, δεδομένα 
μετρήσεων εκτός της σωστής χρονικής ακολουθίας ή 
δεδομένα μετρήσεων που εμφανίζουν ασυνήθιστες δι¬ 
ακυμάνσεις σε περιπτώσεις όπως χαμηλή τάση μπατα¬ 
ρίας του σταθμού ή ακραίες θερμοκρασίας ή υγρασίας 
του περιβάλλοντος. 

β.Έλεγχος και επικύρωση ευρέων συνόλων δεδομένων 
μετρήσεων 

Αυτή η φάση επικύρωσης συνίσταται στον έλεγχο των 
δεδομένων που λαμβάνονται σε ένα προκαθορισμένο 
χρονικό διάστημα (συνήθως μία ημέρα) για να βρεθούν 
οι πιθανές αποκλίσεις σε σχέση με τα αναμενόμενα 
δεδομένα. 

Γνωστά αίτια των αποκλίσεων αυτών, μπορεί να είναι: 

- Εκπομπές από πηγές εκπομπής, όπως κεραιοδια- 
τάξεις ραδιοερασιτεχνικών σταθμών ή άλλων ραδιο- 
δικτύων που δεν εκπέμπουν συνεχώς αλλά μόνο όταν 
τίθενται σε λειτουργία από τον κάτοχο τους. Τα δεδο¬ 
μένα αυτά, αν και δεν είναι τυπικά, θεωρούνται έγκυρα. 

- Εκπομπές από πηγές, όπως κινητά ή ασύρματα 
ΡΕΟΤ) τηλέφωνα ή τηλεχειριστήρια που ενδέχεται 
λειτουργήσουν περιστασιακά στο άμεσο περιβάλλον 
του σταθμού μέτρησης. Πηγές εκπομπής αυτού του εί¬ 
δους προκαλούν δεδομένα μετρήσεων που πρέπει να 


θεωρούνται «μη έγκυρα», επειδή είναι εκτός του αντι¬ 
κειμένου και του σκοπού του Δικτύου. 

Όταν η αιτία της απόκλισης στα δεδομένα των με¬ 
τρήσεων δε μπορεί να καθοριστεί, τα δεδομένα των 
μετρήσεων θεωρούνται έγκυρα, αν και μπορεί να είναι 
αναντίστοιχα άλλων δεδομένων που καταγράφηκαν το 
ίδιο χρονικό διάστημα. 

Άρθρο 7 

Εφαρμογή προτύπων, οδηγιών και συστάσεων 

Η Ε.Ε.Α.Ε. μεριμνά με αποφάσεις της για την εφαρμογή 
των προτύπων, οδηγιών και συστάσεων που αναφέρο- 
νται στο παράρτημα της παρούσας απόφασης, όπως 
αυτά εκάστοτε ισχύουν, καθώς και νέων σχετικών προ¬ 
τύπων, κανονισμών, οδηγιών και συστάσεων, εφόσον 
εκδοθούν. 

Άρθρο 8 
Έναρξη Ισχύος 

Η ισχύς της παρούσας απόφασης αρχίζει από τη δη¬ 
μοσίευση της στην Εφημερίδα της Κυβερνήσεως. 

Παράρτημα Πρότυπα - Αναφορές 

Στην παρούσα απόφαση λαμβάνονται υπόψη τα κά¬ 
τωθι πρότυπα και οδηγίες: 

1) Σύσταση ΙΤΙΙ-Τ Κ.83: Παρακολούθηση της στάθμης 
των ηλεκτρομαγνητικών πεδίων. 

2) ΕΑΟΤ 1422-3: Συνεγκατάσταση κεραιών ραδιοεπικοι¬ 
νωνιών - Μέρος 3: Τεχνικές Δοκιμών και Μετρήσεων - 
Όρια. 

3) ΕΑΟΤ ΕΝ 50413: Βασικό πρότυπο διαδικασιών μέ¬ 
τρησης και υπολογισμού για την έκθεση του ανθρώπου 
σε ηλεκτρικά, μαγνητικά και ηλεκτρομαγνητικά πεδία 
(0 Ηζ-300 ΌΗζ). 

4) ΕΑΟΤ ΕΝ 50492: Βασικό πρότυπο για την επιτόπια 
μέτρηση της έντασης του ηλεκτρομαγνητικού πεδίου 
σε σχέση με την έκθεση του ανθρώπου σε γειτνίαση 
με σταθμούς βάσης. 

5) Οδηγός Ι8Ό/ΙΕΟ για την έκφραση της αβεβαιότητας 
στις μετρήσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Δεκεμβρίου 2013 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΠΑΙΔΕΙΑΣ ΚΑΙ 

ΚΑΙ ΑΝΤΑΓΩΝΙΣΤΙΚΟΤΗΤΑΣ ΘΡΗΣΚΕΥΜΑΤΩΝ 

ΚΩΝΣΤΑΝΤΙΝΟΣ ΧΑΤΖΗΔΑΚΗΣ ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 

ΥΦΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

ΜΙΧΑΗΛ ΠΑΠΑΔΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοΡίΡΐί ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.ι τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: Ιιίίρ://νννννν.β1.9Γ - ε-πιαΐΙ: ννβόπΐ33ΐβι·.βί@β1.9ΐ' 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 











































































